Pijus Ragažinskas

Pijus Ragažinskas (1907 m. gegužės 4 d. Pajevonys, Vilkaviškio apskritis – 1988 m. San Paulas, Brazilija) – prelatas, Brazilijos lietuvių veikėjas, spaudos darbuotojas.

Biografija 
1927 m. baigė Vilkaviškio „Žiburio“ gimnaziją, 1931 m. – kunigų seminariją. Iki 1936 m. dirbo vikaru Suvalkijoje, po to išvyko į Braziliją. Klebonavo Šv. Juozapo parapijoje, San Paulo Vila Zelinos rajone. Brazilijos lietuvių Romos katalikų Šv. Juozapo bendruomenės pirmininkas. Rūpinosi lietuvybės išlaikymu išeivijoje, lietuviškąja spauda. 1936-1941 m. redagavo San Paule leistą savaitraštį „Šviesa“, 1948 m. įsteigė ir redagavo savaitraštį „Mūsų Lietuva“. Nuo 1956 m. vadovavo lietuviškajai kultūrinei valandėlei, transliuojamai per radiją „Nove de Julho“.

Šaltiniai 

Lietuvos redaktoriai
Brazilijos lietuviai
Lietuvos kunigai